CELEX: 22003D0016
Language: sk
Date: 2003-01-31 00:00:00
Title: Rozhodnutie Spoločného výboru EHP č. 16/2003 z 31. januára 2003, ktorým sa mení a dopĺňa príloha XX (Životné prostredie) k Dohode o EHP

Dôležité právne oznámenie

|

22003D0016

Úradný vestník L 094 , 10/04/2003 S. 0073 - 0075

		Rozhodnutie Spoločného výboru EHPč. 16/2003z 31. januára 2003,ktorým sa mení a dopĺňa príloha XX (Životné prostredie) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98,keďže:(1) príloha XX k dohode bola zmenená a doplnená rozhodnutím Spoločného výboru EHP č. 175/2002 zo 6. decembra 2002 [1];(2) nariadenie Európskeho parlamentu a Rady (ES) č. 761/2001 z 19. marca 2001, ktorým sa umožňuje dobrovoľná účasť organizácií v systéme spoločenstva pre ekologické riadenie a audit (EMAS) [2], sa má včleniť do dohody;(3) rozhodnutie Komisie 2001/681/ES zo 7. septembra 2001 o usmernení na vykonanie nariadenia Európskeho parlamentu a Rady (ES) č. 761/2001, ktorým sa umožňuje dobrovoľná účasť organizácií v systéme spoločenstva pre ekologické riadenie a audit (EMAS) [3], sa má včleniť do dohody;(4) odporúčanie Komisie 2001/680/ES zo 7. septembra 2001 o usmernení na vykonanie nariadenia Európskeho parlamentu a Rady (ES) č. 761/2001, ktorým sa umožňuje dobrovoľná účasť organizácií v systéme spoločenstva pre ekologické riadenie a audit (EMAS) [4], sa má včleniť do dohody;(5) Európsky výbor pre normalizáciu, ďalej len "CEN", má autorské právo k textu oddielu 4 EN ISO 14001:1996 reprodukovanému v prílohe I k nariadeniu (ES) č. 761/2001 a má právo toto autorské právo využívať;(6) CEN povolil využívanie textu oddielu 4 EN ISO 14001:1996 reprodukovaného v prílohe I k nariadeniu (ES) č. 761/2001;(7) povolenie CEN je vyjadrené v licenčnej dohode zo 16. júna 2000 medzi Európskym spoločenstvom a CEN, v ktorej CEN udeľuje Európskemu spoločenstvu právo reprodukovať text oddielu 4 EN ISO 14001:1996 a Európske spoločenstvo súhlasí, že vyplatí CEN licenčný poplatok podľa podmienok stanovených v licenčnej dohode;(8) štáty EZVO súhlasia s uplatňovaním licenčnej dohody mutatis mutandis a s výplatou zodpovedajúceho licenčného poplatku CEN podľa rovnakých podmienok založených na predajoch textu oddielu 4 EN ISO 14001:1996 na Islande, v Nórsku a Lichtenštajnsku príslušnými členmi CEN,ROZHODOL TAKTO:Článok 11. Príloha XX k dohode sa mení a dopĺňa takto:A. za bod 2f (nariadenie Rady (EHS) č. 1836/93) sa vkladajú tieto body:"2fa. 32001 R 0761: nariadenie Európskeho parlamentu a Rady (ES) č. 761/2001 z 19. marca 2001, ktorým sa umožňuje dobrovoľná účasť organizácií v systéme spoločenstva pre ekologické riadenie a audit (EMAS) (Ú. v. ES L 114, 24. 4. 2001, s. 1).Ustanovenia nariadenia sa na účely dohody čítajú s týmito prispôsobeniami:"a) do zoznamu národných normalizačných orgánov v časti A prílohy I sa dopĺňa:"IS : IST (Staðlaráð Íslands)N : NSF (Norges Standardiseringsforbund)";b) do tabuľky v odseku 2 prílohy IV sa dopĺňa:"islandsky : Sannprófuð umhverfisstjórnun Fullgiltar upplýsingarnórsky : Kontrollert miljøledelsessystem Bekreftet informasjon.";";2faa. 32001 D 0681: rozhodnutie Komisie 2001/681/ES zo 7. septembra 2001 o usmernení na vykonanie nariadenia Európskeho parlamentu a Rady (ES) č. 761/2001, ktorým sa umožňuje dobrovoľná účasť organizácií v systéme spoločenstva pre ekologické riadenie a audit (EMAS) (Ú. v. ES L 247, 17. 9. 2001, s. 24";B. za bod 39 (odporúčanie Európskeho parlamentu a Rady 2001/331/ES) sa vkladá tento bod:"40. 32001 H 0680: odporúčanie Komisie 2001/680/ES zo 7. septembra 2001 o usmernení na vykonanie nariadenia Európskeho parlamentu a Rady (ES) č. 761/2001, ktorým sa umožňuje dobrovoľná účasť organizácií v systéme spoločenstva pre ekologické riadenie a audit (EMAS) (Ú. v. ES L 247, 17. 9. 2001, s. 1)."2. Štáty EZVO uplatňujú licenčnú dohodu zo 16. júna 2000 medzi Európskym spoločenstvom a CEN mutatis mutandis a CEN vyplatia zodpovedajúci licenčný poplatok podľa podmienok stanovených v licenčnej dohode. Výška licenčného poplatku je založená na predajoch uverejnenia textu oddielu 4 EN ISO 14001:1996 na Islande, v Nórsku a Lichtenštajnsku príslušnými členmi CEN.Článok 2Texty nariadenia (ES) č. 761/2001, rozhodnutia 2001/681/ES a odporúčania 2001/680/ES v islandskom a nórskom jazyku, ktoré sa majú uverejniť v dodatku EHP k Úradnému vestníku Európskej únie, sú autentické.Článok 3Toto rozhodnutie nadobúda účinnosť 1. februára 2003 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [5].Článok 4Toto rozhodnutie sa uverejní v časti EHP Úradného vestníka Európskej únie a v dodatku EHP k uvedenému vestníku.V Bruseli 31. januára 2003Za Spoločný výbor EHPpredsedaP. Westerlund[1] Ú. v. EÚ L 38, 13.2.2003, s. 3.[2] Ú. v. ES L 114, 24.4.2001, s. 1.[3] Ú. v. ES L 247, 17.9.2001, s. 24.[4] Ú. v. ES L 247, 17.9.2001, s. 1.[5] Žiadne ústavné požiadavky nie sú uvedené.--------------------------------------------------